rlitschk/wikidir huggingface dataset:
Rasen-Antholz (wallisch: Rasun Anterselva) isch a Sidtirola Gimeinde. Sie umfåsst is Antholzatoul (a Seitntoul fan Puschtåtoul), durch des då Antholzabåch rinnt. In Unfång fan Toule gibbs, in då gleichnumign Flur, is Greibåfeld Windschnur, wos nöi aus då Hallstattzeit ståmmt und an Haufn intressanta Fundsticklan fürragibroucht håt. Im Nordwesschtn fan Antholzatol gibbs die Rieserfernagruppe, woi då Huachgåll mit 3.436 m då hiachste Berg isch. Is Toul isch öppa 21 km lång und endit mitn Antholza Sia und in Stolla Sottl, an Påssibbågång, der wås is Antholzatoul mitn Defreggntoul (Oschttirol) våbindit. Die Gimeinde Rasen-Antholz kiarscht zi då Bezirksgimeinschåft (Bezirk) Puschtåtoul, va der do Hauptort Bruneck zürka zeihn Kilomettå wegg isch. Rasen-Antholz håt insgsåmpt sechs Ortschaftn af a Fläche va 120,92 km² mit 2.854 Inwohna (2013). Nöi awin aföire van Toul ligg Neunhäusern, a kluando Weila der, entgegen sein Nume, miahra as wiu nein Haislan håt. In Ingång van Antholzatoule isch då Hauptort va då Gemeinde: Niederrasen (Niddorasn) af 1.030 m. Ins Toul inne kem nua folgnda Ortschoftn: Öbbårasen, Antholz-Niddåtål, wås 1.135 m huach ligg und Antholz-Mittåtål af 1.230 m. Zilescht gibbs nöi Antholz-Öbbåtål (1.532 m huach). Af 1.642 Mettå Hiache ligg zilescht fan Toul då Antholza Sia (Lago di Anterselva), wos 44
S Hans Ecker Trio is a Weana Musikgruppm, de wos Weana Liada, Heirign-Musik und oide Schloga mit eiganan Arrangements vo Swing bis Rock spüt. Rudi Bichler jun.: Nochm Studium am klassischn Akkordeon hod a si da Untahoidungsmusik zuagwaundt. Erfohrana Bar- und Begleitmusika in oin Stilrichtungen. Ea spüd Quetschn, Midi-Harmonika, Keyboard und is fia de Arrangements vaantwuatlich. Hans Ecker: Is da Humorist, Conférencier und Sänga vo da Gruppn. Ea spuit a no Gitarrn und Bluesharp. Peter Jägersberger: Hod am Jazzkonservatorium Wean Posaune und Gitarrn studiat. Mehrare Auszeichnungen (aa ois Fotograf und Literat). Weana Zeit (Album) Nimm Mi Deanderl Hedidi Tätidi Ja, So War´n Wir A Sternderl Am Himmel Hüa-ho Blues Der Erste Schnee Weana Zeit Der Prater hält Sein Winterschlaf Mia spün Weanarisch (Liad) Vüle Leit vo heit de hom den Übaschmäh, Vüle Madln und Buam de san ganz afoch schää. Mia san do ganz andas, mia gem des gerne zua, Mia woin unsan Wein hom, a Hetz und unsa Rua. Wäu mia spün Weanarisch, echt Weanarisch, Des liegt bei uns im Bluad und duat uns goa so guad. Mia foan am Heirign o, duat sitz ma olle zaum, Wäu mia duat unsare gaunzn Spezln hom. Fia uns zöd ka Göd
D Faierwaich oder da Ousterbrånd und es Kraizlstecka is a Brauch z Oustern in etle Ortschåftn in da Owerpfålz. Drunt wird dazölt, wej das ållas zåmmahengt min Herkumma. In vejertn Jourhundert taucht erschtmols in Picenza da Brauch vo da Ousterkirzn af. Dej is a Symbol, das Christus iwern Toud sigt hout. Iwer d Zait wern en Åkentn vo da Kirzn åndere Zeremonien vorasgschickt. D Ousterkirzn wird faierlich in d Kircha trong (noun Jerusalemer Brauch von fimfn Jourhundert). Es Exsultet is da Lobgsång af d Ousterkirzn. Dej wird dou zglaich Got gopfert åls a Symbol vo Christus, der wou'se opfert, d Opfergoub von Naia Bund. A åndere Zeremonie is von åchtn Jourhundert å in da frenkischn Kircha d Faierwaich vor da Ousterkirznwaich. Des broitt'se in ziantn, ölftn Jourhundert af Rom as. D Zeremonien fångan å min Faierschlong vor da Kircha. Nou zejgt de faierliche Prozession as Prister und Ministrantn in d Kircha ai, wou es Lejcht as is. D Glaibinga krejng es Lejcht vo da Ousterkirzn usw., nou wird es Tafwåsser gwaicht. Ban Gloria von Messgottesdejnst, der wou'se åschlejsst, erklinga wider d Glockan und d Orgl, dej han stad gwen saitn Grejdunnerschtoch. D Glaibinga trong eanere Kirzn min Ousterlejcht hoam. Su
Hoslbo (amtli: Haselbach) is a Doaf und a Gmoa im voadan Boarischn Woid und hod momendan (2015) 1797 Eihwohna. De Gmoa gheat mid Mitterfejs, Ascha und Foikafejs zua Vawoitungsgmoaschoft Mitterfejs. As Woahrzeichn vo Hoslbo is de Totntanzkapejn ausm achzehntn Joarhundert, de aa afm Woppn vo da Gmoa zum seng is. Bekannt is außadem da Hoslbecka Faschingszug, dea wo jeds Joar am Foschingsdeansdog stodfindt und oana vo de grejßdn in da Region is. Hoslbo liegt in da Region Donau-Wald. De Gmoa hat 50 Ortstei: Es gibt de Gemarkunga Dachsberg und Haselbach. Im Zug vo de Vawoitungsreforma in Bayern is midm Gmoaedikt vo 1818 de heitige Gmoa entstondn. Am 1. Jenna 1971 is Dachsberg eihgmoant worn. 1970: 1150 Eihwohna 1987: 1222 Eihwohna 2000: 1549 Eihwohna 2015: 1797 Eihwohna Commons: Haselbach (Lower Bavaria) – Sammlung vo Buidl, Videos und Audiodateien Hoslbo: Woppmgschicht vom Haus der Bayerischen Geschichte http://www.bayerische-landesbibliothek-online.de/orte/ortssuche_action.html?anzeige=voll&modus=automat&tempus=+20111225/003906&attr=OBJ&val=833 Wilhelm Volkert (Hrsg.): Handbuch der bayerischen Ämter, Gemeinden und Gerichte 1799–1980. C. H. Beck’sche Verlagsbuchhandlung, München 1983, ISBN 3-406-09669-7. Seite 437
A Wärmepumpn pumpt thermische Energie vo am niedrign Temperaturniveau auf a hoachs. Ma kos heanemma um wos abzkühln, z. B. im Kühlschrank, do red ma dann a oft vo na Kältemaschin, a wenn des trotzdem a Wärmepumpn is. A werds heagnumma um da Umgebung thermische Energie zum entziang und des zum Hoazn zum vawendn. Im Idealfoi ko ma an oana Stej de Wärme, an na andarn de Kejtn bracha und des ganze mit oana Anlag effektiv hikriang. Des Kühln und Hoazn ghead auf jedn Foi zsamm. Ma ko nua wos kühln, wenn ma an na andan Stej de Wärm wiada loswerd. Dafia das as Innere vo am Kühlschrank koid werd, gibt'd da Kühlschrank Wärme an den Raum ob, in dem a stehd. A a Klima-Anlaga hoazt de Umgebung außahoib vom Haus oda Auto, des foid do nua ned auf. Umkehrt is de Idee, daß ma de Umgebung abkühlt, um Heizenergie zum gwinna. So wia a Wassapumpn as Wassa entgegn da natirlichn Fliaßrichtung pumpt pumpt a Wärmepumpn de Wärme (-energie) vo Koid nach Warm. Vo sejba dad de Wärmeenergie si ollawei vo am warma Gegnstand auf an koidn iabatrong, so wia as Wassa imma vo om nach und fliaßd. In vui
St. Jakoub in Dejfreggin isch a Gmeinde im éschtareichischin Bundeslont Tiroul, Bezirk Lienz (Oschttiroul). Is Gmeindegebiet umfosst des hinterschte Dejfreggintol und aa di Nejbmtéler. Umfongreiche Toole vin Gmeindegebiet gehern zin Naziónalbark Hóhe Tauern. Di Besiedlung vi St. Jakoub isch erscht worscheinlich im 11. Jorhunderscht gewejsin. Bis ins 15. Jorhunderscht hom dé Leit foscht ausschliesslich vi da Londwirschtschoft gelep. Bergbau und Hausiarahondl hobin in da Nóizeid zin Inkómmen vi di Lait beigitroong. Politisch isch is Gmeindegebiet iber Jorhunderschte zwischin da Grofschoft Gerz bzw. Tiroul und Solzburge aufgetoolt gewejsin. Vi oner Bevélkarung vi knoppe 1.000 Inwonern, isch St. Jakoub heint da Hauptoscht vin Dejfreggin. Di fléchnmässig zwootgreeschte Gemeinde vin Bezirk isch mid lei 5 Inwónern pro km² dejs am dinneschtin besiedelschte Gebiet vin Oschttiroul. Wirschtschoftlich isch da Turismus di wichtigschte Inkommensquelle vi da Bevélkarung. Di Gmeinde hot nooch Motre di moaschtin Nächtigungen in Oschttiroul und isch im Winterturismus firend. Zin Dejfreggintol konn ma ebinfolls Defareggintol, oder Défreggintol sogin, moascht ober onfoch Dejfreggin.
Zolwerter - af Latainisch Numeralia - han Werter, bsunders Adjektive, wou a fir Zol oder a Ånzol stenga. Dej song, wejvül Lait, Såchan usw. das genau oder bailaife gmoant han. D Werter fir d Zoln kinna alloans stej, ålso one a Substantiv, oder attributiv, ålso vor an Substantiv. Ba de alloaninga Zoln zwischa 4 und 12 wird ållamol a -e åghengt, ba de alloaninga zwischa 13 und 99 kån a -e åghengt wern oder niat. Ba de Zoln 1, 2, 3, 100 und 1000 kummt nix åne. Ban Zolwort zwoa han vo ålters her de drai Gschlechter (Latainisch: Genera) unterschin worn. Baispül han zwej Manner, zwej Ochsn (Maskulinum), zwou Frauan, zwou Kej (Femininum), zwoa Kinder, zwoa Kalwala (Neutrum). Haintzatoch wird in de meastn Dialekte ner nu es sechliche zwoa / zwaa / zwåå fir ållas vawendt. Es -und- ba zåmmagsetzte Zoln wird af -a- vor Konsonantn kirzt, wej in sechsazwånzg, fimfadraissg, usw., ower vor an Vokal af -ad-, wej in sechsadåchzg, usw. In Boarischn hoisst's da Oanser, da Zwoarer, usw. De Zol-Substantive han ålso Maskulina, åls Ziffern, åls Notn, ban Würfln, ban Göld, usw. Ner ba da Tråmbån sågt'ma aa de Oanser, de Zwoarer usw. Ban Göld hom de vaschina
Vorlage:Infobox Gemeinde in Deutschland/Wartung/Moakt Otnbuag is da drittgresste Moakt am niedaboarischn Landkroas Bassa und stootle okennda Eaholungsort. Otnbuag ligt am sognenndn Klousdawinke und am Hoizland sidle vo da Doana und neadle vo da Rott am niadaboarischn Higeland. Da Groußtei vo da Gmoa ligt am Woifadoi. Otnbuag sejba ligt diagad a da Woifa, de wo bei Veizhof a Doana mindt. D Gmoa umfosst uma 60 km² und ligt aufarana Hähn vo 358 m. A da Natt ligade Gmoana hand Hoaba, Beidlschbo, Veizhof, Fiaschtnzei und Griasboch. A wengal weida weg hand Bocking und Bassa. D'Moaktgmoa hod d'Moakttei: Afham · Au · Aunberg · Bärndobe · Baumgoatn · Berghof · Bindaring · Birka · Blosn · Blindham · Boschaling· Broadreit · Buach · Buachad · Butznberg · Demmlstodl · Dobl · Doafbo · Doi · Drittndoi · Elexenbo · Froschau · Golla · Gassnmo · Giaßhibe · Gebatsham · Greil · Hacklmei · Heimbaring · Hierling · Hifering · Hilking · Hinden · Hinterhoaberg · Hinterschloß · Hochhaus · Heck · Hefl · Hoizkiacha · Hibing · Irnged · Isarhofa · Joging · Kaiseroang · Koied · Koined · Kamm · Kluagsed · Knaling · Kollmann · Kinebo · Kroned · Kradoi· Kihige
Underiglbo is a Ortsteil vo da Moaktgmoa Otnbuag am niedaboarischn Landkroas Bossa. Wia bei olle auf -boch aufheande Orte beziagt se a da nam Iglbo auf a Gwassa, an dem a Siedlung ligt. D'„-boch“-Orte geidn ois Zeugn fia a frias Eidringa in Woidland. In da Topographie vo Bayern vom Philipp Apian, wo ums Jea 1580 in lateinischa Sproch entstandn is, wiad as Doaf Ober-Eglbach mid ana Kiach aufgfiad. Und weida hoaßts no - 'supra hunc rivus ritur - obahoib davo entspringd a Boch, da Iglbo. Unter-Eglbach is beim Apian ohne weidane Zuasatz gnennd. D'Schreibung mim E-Laut find se sunst niagands mea. Da Apian wead bei da Oleidung vo Egel, an Bluadegl oda an an Igl denkt ham. Wascheinlicha is oba d'Oleidung vo am Personennam. Ähnlich wia Oidaschbo, Oambo und Beidlschbo wead a Iglbo mid am Personennam beid. Aldaro oda Altheri, Eito, Putilo. Bei Iglbo deaf'ma an d'Okiazung vo am Nam wia Iglo oda Igo ausgeh. Olle zwe Formen hand in de Oiddeitschn Namensbiachl vo Förstemann und Kaufmann ois beliebte und drum a weidvabreite Namensfoam vazeichnet. D'om gnenndn Personennam deitn auf de easchtn Awohna und Bsitza vo de Bachl hi, wo uns sunst ned mehra ibaliefad is. D'easchtn uakundlichn Nennungan vo
Vorlage:Infobox Gemeinde in Deutschland/Wartung/Art unbekannt Woifratshausen is a Stod im obaboarischen Landkreis Bod Däiz-Woifratshausen. De Stod hod uma 18.100 Einwohna (Stand: Dezemba 2014). Stodtei san d'Oidstod, Weidach, Nanntwein, Woidram und Farchet. Im Joar 2003 hod Woifratshausen as 1000-jaarige Bsteh gfeiat. Da bekannteste Biaga is da ehemolige boarische Ministapresident, Dr. Edmund Stoiber. Commons: Wolfratshausen – Sammlung vo Buidl, Videos und Audiodateien Offizielle Website der Stadt Wolfratshausen Heimatmuseum Wolfratshausen Wolfratshausen: Woppmgschicht vom Haus der Bayerischen Geschichte Wolfratshausen: Amtliche Statistik vom Bayerisches Landesamt für Statistik und Datenverarbeitung (LStDV) Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu).
Konjunktiona (vo latainisch: coniunctio, des hoisst Vabindung) vabindn Sozsticker und Setz mitanånd. De eftaste Konjunktion in Boarischn is das, des wird je noun Dialekt mit aran hölln oder dunkln, mit aran långa oder kurzn a gsprocha. Es das vadaitlicht, das a Soz unter an åndern untergordnat is, dou kå's alloans stej oder zåmmat mit åndere Konjunktiona. Bål a Pronomen hintern das stejt, vabind'sa'se gern mit dean. A por Baispül: I denk, das des stimmt. Er moant, das'a des kå. I mecht wissn, wej lång das'sd nu brauchst. I wois niat, warum das des su lång dauert. Trotzdean das'e's moch, hairon tou'e's niat. Mit de unbetontn Personalpronomen kinna'se newan das aa åndere Konjunktion vabindn. De betontn Pronomen vabindn'se niat mit de Konjunktiona: Stot ees (a boarischs Kennwort) wird haintzatoch in niat-traditionölle Dialekt aa ihr (asn Standarddaitschn) gnumma. In Nordboarischn hoisst's je nouch da Gechad aa: enk, enks, äts, deets, diits, diats. D Endung hoisst ower iwerol -s (a vakirzts ees) oder -ts (d Verbkonjunktionsendung + -s). In Boarischn stejt hinter etle Konjunktiona oft das, in Standarddaitschn dageng stenga's alloans oder min Infinitiv. Baispül han: In Boarischn wern etle Konjunktiona mit da(r)- und wo(r)- aftolt. Des han ainggle Adverbien, dej wou åls
Da AC Mailand is a italienischa Fuaßboiklub, dea in da Serie A spüd. Milan, wia da Vaein a gnannt wird, is a Klub aus Mailand. Er gheat zua de besten Vaeine vo da Wejd. De Hoamat fo Milan is as Giuseppe-Meazza-Stadion in Mailand. Des Stadion hod a Kapazitet fo 80.018 Platzln und gheat da Stod Mailand. Milan nutzt des Stadion gemoasam mit Inter Mailand. Serie A (19): 1901, 1906, 1907, 1950/51, 1954/55, 1956/57, 1958/59, 1961/62, 1967/68, 1978/79, 1987/88, 1991/92, 1992/93, 1993/94, 1995/96, 1998/99, 2003/04, 2010/11, 2021/22 Coppa Italia (5): 1966/67, 1971/72, 1972/73, 1976/77, 2002/03 Supercoppa Italiana (7): 1988, 1992, 1993, 1994, 2004, 2011, 2016 Eiropapokai vo de Landesmoasta bzw. Champions League (7): 1962/63, 1968/69, 1988/89, 1989/90, 1993/94, 2002/03, 2006/07 Eiropapokai vo de Pokaisieger: (2): 1967/68, 1972/73 Wejtpokai bzw. Klub-Wejmoastaschoft (4): 1969, 1989, 1990, 2007 Eiropäischa Supercup (5): 1989, 1990, 1994, 2003, 2007 Commons: AC Milan – Sammlung vo Buidl, Videos und Audiodateien Offizielle Websaitn (italienisch, englisch)
D Sturmibibl ist ayn Bibl, dö wo dyr Hell Sepp aus Troosburg 1998e ausherbrungen haat. Er haat s naach n heilignen Sturmi, yn n eerstn Abt von n Klooster z Fulda gnennt. Gschribn ist s in dyr Bairischn Buechspraach. De sel ist ainstails ayn Schreibweis von n Bairischn, wo allsamt Bairn yso deuttn künnend, däß ayn Ieds sein aigne Mundart einhinlösn kan. Alle Psalmen in dyr Sturmibibl lassnd syr naach meerer older minder bekannte moderne Lieder singen. Beispilsweis: De gantz Sturmibibl als digitaler Voltext Was s bedeutt, däß ayn Spaach ayn Biblübersötzung haat, zaigt dyr Eintrait daadl eyn dönn ethnolinguistischn Buech
Ibamuarisch, aa Übermurisch oda Prekmurisch (Eingpezechnungan Prekmürščina, Prekmürski jezik) is dih estlichste windische Muhntoatgrupn uhnt hot dih Psuhndaheit, toß ah eigane Schriftsproch heafuageprocht hot, deh opn 17. Joahuhndat entstondn is unt fuhn 18. Jh. pis 1919 in Geprauch gwesn is. Deh Muhntoat is in Sloweniən im Ihbamuagepiet fapʁeitat, außadehm in Uhngoan ihm zwahsproching Gepiet uhm St. Gohthoat. Dehm entsprihcht ah s frihare Fapreitunksgepiet fuhn da Ihbamuarischn Schriehftsprohch. 1715 is mit Mali Katechismus, ahna auszugweisn Ihbasetzung fuhn Luther sein Groaßn Katechihsmus, in Halle/Saale s easchte prekmuarische Puach falehgt wuan. A faeincheitlichte Schriehftsproch is im spahtn 18. Jh. uhntan Einfluhß fuhm dohmoling Pihschof fuhn Steinamanga ɛntstaundn uhnt ohls Schulsproch einkfiat wuan. Ah Aungleichung mitn ihbring windischn Sprochraum is deaweng niht gmohcht wuan, wahl dehs Gepiet da uhngoarischn Krohne uhntastaundn ihs, dih restlichn wihndischn Gegntən ihnaehstareichisch woant. Ihn da Fohlge hot sih fua ohlm ihm 19. Jh ah Reiche Litaratua entwihklt. Mit'n Fohl fuhm groaßtal fuhm Ihbamuagepiet aun dehn SHS-Stooht 1919 is ah in dehn Tahl, dea uhngarisch gepliam is, s Staundahtslowenische ols Schuhlsprohch einkfiat wuan; in dih Mehdien hɔt sih s Ihbamuarische pis ziaka 1945 kholtn. Commons: Ibamuarische Sproch – Oibum mit Buidl, Videos und Audiodateien Jezikovni sistemi v slovenskem (alpskem in
Rodney Strasser (* 30. März 1990 in Freetown) is a Fuaßboispiela aus Sierra Leone. Jetzt grad spüt da defensiva Mittlfejdspiela in da italienischen Serie A beim AC Mailand. Strasser is 2007 bei am U-17 Straßenfuaßboispiel in Freetown vom Kallon FC entdeckt und verpflichtet wordn. Er hat sofort bei da 1. Mannschaft gspüt. 2007 is er bei ana Europareise vom AC Mailand entdeckt wordn. Am 21. Dezember 2008 hat er sei Debüt in da Serie A gebn, als er fian Kacha Kaladse in da 82. Spielminutn eingwechslt wordn is. Milan hats Spü 5:1 gegen Udinese Calcio gwona. Stand: 30. Juni 2009 1eiropäische Wettbewerbe beinhaltet UEFA Cup Rodney Strasser in der Datenbank von weltfussball.de
Judo (auf japanisch: 柔道 = da sanfte Weg; sog: Dschudo) is a japanische Kampspoatoart. Im Judo gehts do drum, dass ma sein Gegna (oder im Training sein Partna) durch nochgebm bsiegt. Oana wo Judo praktiziat, a Judokämpfa, wead aa Judoka gnennt. "Ka" bedeidt sovui wia "jemand, wo wos ko". Da Begrinda vom Judo is da Jigoro Kano (1860-1938). Da Kano hod im Judo vaschiedne Ju-Jitsu Technikn (Koryu) kombiniert. De Wuazln vo Judo reicha deshoib bis ins 8. Joahundat zruck. Es gibt via vaschiedne Typn vo Judotechnikn: Nage Waza – Wuaftechnikn Katame/ Ne Waza – Bodntechnikn Ukemi Waza – Foitechnik Atemi Waza – Schlogtechnikn (nua in da Kata) Judo.de – Informationa rund um an Judospoat judoonline.de – Informationa rund um an Judospoat
S Obadeitsche zejt zu de Haptsprochgruppm vom Houchdeitschen und wead im Sidn vom deitschn Sprochraum gsprocha. S Obadeitsche untascheid si darin vom Mittldeitschn, dass de Zwoate Lautvaschiabung in stärkam Moß durchgefiat worn is. Zum Obadeitschen zejt ma in dem Sinn s Alemannische und s Boarische. De fränkischn Sprochn Ostfränkisch und Sidfränkisch liegn im Iwagangsbereich vom Obadeitschen zum Mittldeitschn (Mainlinie bzw. Weisswuaschtäquator) und wean manchmoi aa am Mittldeitschn zuagordnet. Aa s ausgstorbane Langobardische wead wegn da voiständig durchgefiatn hochdeitschn Lautvaschiabung zu de obadeitschn Sprochn zejt. Deutscher Sprachatlas
ISO 639 is a internazionala Standard vo da Internazionaln Organisation fia Normung, wo Kennunga fia Nama vo Sprochn (Sprochcode) definiat wean. Dea Standard aetzt se aus mehran Teinorman zamma. Via Tei fia Kennunga mit zwoa Buchstabm und drei Buchstabm (ISO 639-2, ISO 639-3 und ISO 639-5) san scho freigebm und wean weitlaifig vawendt; mit ISO 639-4 und 6 san zwoa weidane Tei in Entwicklung (Stand: August 2009). De Kennunga, de wo in dera Norm definiat san, wean unta andam in da Lexikographie, Linguistik, in Bibliotheken, Informazionsdeanstn und im Datnaustausch v<wendt. Damit käna Sprochn in Dokumentn eindeitig ogebm bzw. kennzeichnet wean. Se san ned ois Obkiazunga eingfiaht worn, wei unta andam a Ähnlichkeit mit da kennzeichnetn Sproch ned in jedm Foi gebm is. Es deaf grundsätzli Gross- und Kloaschreibung vawendt wean. Es gibt owa drauf afbauende Normen, de wo a gwisse Schreibung festlegn kena. De Sprochcode vo dera Norm umfossn natialiche Sprochn und Plansprochn, owa koane Sprochn, de wo fia a maschinelle Vaorbatung konzipiat worn san, wia z. B. Programmiasprochn. Frequently Asked Questions (FAQ) - Codes for the representation of names of languages (Library of Congress). In: ISO 639-2 Registration Authority. Library of Congress, abgerufen am 24. Oktober 2006. Registrierungsstelle von
De indogermanischn oda indoeiropäischn Sprochn buidn de heit sprechareichste Sprochfamij vo da Wejd mid uma drei Milliardn Muadasprochlan. Iahre grouße Vabroatung is as Agebnis vo de Väikawondarunga im Laff vo de Joartausad und zletzt aa vo da eiropäischn Expansion seitm 15. Joarhundad. De dozuaghearing Sprochn zoang weitreichade Iwaeihstimmunga beim Woatschotz, in da Flexion, in grammatischn Kategoriina wia Numerus und Genus sowia im Oblaut. Ois Uasprung vo da Sprochfamij wead a oanzlne, voagschichtliche Indogermanische Uasproch oogsetzt, de wo im Grund duachn Vagleich vop de Oanzlsprochna rekonstruiad wean hod kenna. Da Nam langues indo-germaniques is vom denischn Geograf Conrad Malte-Brun (1775-1826) eihgfiaht worn und hod se im deitschn Sprochraum geng's international gebraichliche indoeiropäisch duachgsetzt. Im Begriff "indogermanisch" stecka de Sprochgrenzn, de wo domois duach's Indische und duach's Germanische ognumma woan san. De indogermanischn Sprochn wean ois genealogisch vawondt betrochdt, d. h., ois „Tochtasprochn“ vo oana „Muadasproch“, des wo des nimma dahoidane Uaindogermanische gwen is. De Koartn zoang de woarscheinliche Ausbroadung und Differenziarung vo de indogermanischn Sprochen bis umara 500 n.Kr. Die Karten zeigen die vermutete geographische Ausbreitung und die Differenzierung der indogermanischen Sprachen bis ca. 500 n. Chr. Haptastln vo de indogermanischn Sprochn, de wo si bis heit dahoidn ham: Albanisch, möglicherweise
Behmen is aans vo de historischn Lända vo da Tschechischn Republik. De Bewohna vo dem Laund haaßn auf boarisch im Singular und im Plural Behm, wuascht, wööchane Muadasproch dass haum. Behmen hod a Fläch vo etwoa 52.065 km². Im Noadostn grenzts an Poin, im Ostn an de historische Region Mährn, im Sidn aun Östareich, im Sidwestn und Westn an Bayern und im Noadwestn an Saggsn. Da Naum Behmen kummt vom kötischn Staumm vo de Boier (Boiohaemum = Hamat vo de Boier, spätlat.: Bohemia). Da behmische Lew is a aufgrichtata, süwana, doppet gschwanzda Lew mid ana goidanan Kron aus Bladdln auf Rod. Er hod goidane Kroin und a goidane Zungan. Gschicht Manfred Alexander: Kleine Geschichte der böhmischen Länder. Ditzingen: Reclam 2008. ISBN 978-3-15-010655-6 Inhaltsverzeichnis Karl Bosl (Hg.): Handbuch der Geschichte der böhmischen Länder. Vier Bde., Stuttgart: Hiersemann 1966–1974. ISBN 978-3-7772-6707-4, ISBN 978-3-7772-7414-0, ISBN 978-3-7772-6827-9 bzw. ISBN 978-3-7772-7012-8. Inhoidsvazeichnis (Forschungsstand vo de 1960er Joa) Collegium Carolinum (Hg.): Biographisches Lexikon zur Geschichte der böhmischen Länder. Vier Bände, bislang drei erschienen. Minga: Oldenbourg 1979ff. ISBN ISBN 978-3-486-49491-4, ISBN 978-3-486-52551-9 u. ISBN 978-3-486-55973-6. Inhoidsaugob Collegium Carolinum (Hg.): Ortslexikon der böhmischen Länder. Minga/Wean 1983, ISBN 3-486-51761-9. Jörg K. Hoensch: Geschichte Böhmens. Von der slavischen Landnahme bis
Jiddisch (aus ostjidd.: ייִדיש jiddisch oda אידיש iddisch, weatli "jüdisch/jidisch") is a iwaregionoie deitsche Sproch mid jidischn Wuazln. Im Gengsotz zu ondan deitschn Sprochn wead jiddisch in da Regl midn hebräischn Oiphabet gschriem. Jiddisch is zua Zeit vom Hochmiddloita ausn Middlhochdeitschn heavorgaunga. Es wiad vo umara drei Müllionen Menschn, zum gressdn Teu Judn, af da gaunzn Wöd gredd. Voam zwatn Wödkriag woans no 12 Müllionen. In da middlhochdeitschn Periode hom se im deitschn Sprochgebiet jidische Variantn vom Deitschn entwicket, de wos vo de Judn untaranaunda gredd wuan san. Gschriem is meisdns in an aunpassdn hebräischn Oiphabet wuan. Karaktaristisch fias Jiddische san zoihreiche Entlehnunga ausn Hebräischn und Aramäischn sowia aus aundan Sprochn. Duach de Judnvafoigunga im 13. Joahundat und bsundas noch da großn Pest vo 1348 is zua massnhofdn Migration vo Judn ausm deitschn Sprochgebiet noch Osteiropa kemma, bsundas noch Poin und Litaun. In da Foige is zu ana getrenndn Entwicklung in da jiddischn Sproch kemma. Des Jiddische im Westn hod se im Kontakt midm Deitschn weidaentwicket und is duach de Säkularisiarung und Assimilazion vo de deitschn Judn seitm 18. Joahundat ans Deitsche imma weida aunglichn woan, weahnd's Jiddische im Ostn in middloitalichn Staund vom jidischn Deitschn stäaka bewohrd hod und